Ana Romero Galán

Ana Romero Galan (Cádiz, Andaluzia, 1966) cadiztar kazetari eta idazlea da. Nazioarteko kazetaritzari eta Errege Etxeari eskaini dio bere ibilbidearen zatirik handiena.

 Bizitza 
Ana Romero Cadizen jaio zen 1966an, Informazio Zientzietan lizentziatu zen Madrilgo Unibertsitate Konplutentsean 1989an, eta 1991n, Fulbright bekari esker, Kazetaritzako masterra lortu zuen Columbiako Unibertsitatean.

Bere ibilbide profesionala Diario de Cádizen eta EFE agentzian hasi zuen. El Mundo egunkarirako, New Yorken basea duen berriemailea izan da Ameriketako Estatu Batuetan, Madrilen basea duen berriemaile diplomatikoa eta Gizartea ataleko erredaktore burua. BBCn eta Radio Francia Internacionalen kolaboratzaile izan da. Washington Quarterly komunikabiderako ere idatzi du.

Demokraziarako trantsizioari eta Espainiako Errege Etxeari buruzko kazetaritza lanak argitaratu ditu. Lehenengoen artean, Historia de Carmen: memorias de Carmen Díez de Rivera (Carmen Diez de Riveraren Historia: Caren Diez de Riveraren memoriak) eta El triángulo de la Transición (Trantsizioaren triangelua) nabarmentzen dira, Carmen Diez de Rivera «Trantsizioaren musari» egindako elkarrizketetan oinarrituta. Errege Etxeari buruz, 2015ean Final de partida argitaratu zuen, Juan Carlos I.a Espainiakoaren erregealdiko azken lau urteen kronika, El Mundo egunkarirako Errege Etxeko berriemaile egindako etaparen emaitza; Juan Carlos jaunak Corinna zu Seyn-Wittgenstein maitalearekin eta beste emakume batzuekin izandako bizipenak ere jaso zituen, baita Sofia andrearekin izandako harremanarenak ere. 2018an El rey ante el espejo (Erregea ispiluaren aurrean) aurkeztu zuen, Felipe VI.a Espainikoaren lehen hirurtekoa ardatz duen kontakizuna.

 El Español egunkaria 
Pedro J. Ramirezekin batera El Mundo egunkariko sortzailea izan zen, eta bi hamarkada baino gehiago eman zituen bertan. Berriemailea izan zen Estatu Batuetan, Madrilen oinarria duen berriemaile diplomatikoa eta Gizartea ataleko erredaktoreburua.

2014ko ekainean utzi zuen egunkaria, Juan Carlos I.ak abdikatu ostean. Casimiro Garcia-Abadillo El Mundoko erredakzio-buruak kazetaria zentsuratu zuen, Corinna erregearen «lagun mina» zela esateagatik.

 El Mundo egunkaria 
2015eko ekainean Pedro J. Ramirezen proiektuarekin bat egin zuen. El Españoleko zuzendari laguntzaile fitxatu zuen, urte horretako urrian kaleratutako egunkari digital horretarako. 2017ko urtarrilean utzi zuen egunkari digital horren zuzendaritza.

 Bizitza pertsonala 
Bi alaba izan ditu, Victoria eta Ana Maria, Edward Oakden diplomazialari britainiarrarekin, Arabiar Emirerri Batuetako enbaxadore ohi britainiarrarekin, eta 2001eko irailean harremana izan zuen harekin. Asiako herrialde horretan ez ezik, Londresen eta New Yorken ere bizi izan da.

 Espainian argitaratutako liburuak 
ISBNren Espainiako Agentziaren datuen arabera, Ana Romerok honako lan monografiko hauek argitaratu zituen Espainian 2021eko abendura arte:

 Retratos del siglo XXI (2000ko urria). Bartzelona: Debate. 256 or. 
 Historia de Carmen: memorias de Carmen Díez de Rivera (2002ko maiatza). Bartzelona: Planeta. 280 or. 
 El triángulo de la Transición: Carmen, Suárez y el rey (2013ko iraila). Bartzelona: Planeta. 
 Bertsio inprimatua, kartoizko koadernaketa: 352 or. 
 ePub formatoa 
 Final de partida: la crónica de los hechos que llevaron a la abdicación de Juan Carlos I (2015ko apirila). Madril: La Esfera de los Libros.
 Bertsio inprimatua, kartoizko koadernaketa: 424 or. 
 Bertsio inprimatua, koadernaketa rustikoa: 424 or. 
 ePub Formatoa 
 Mobipocket Formatoa 
 El rey ante el espejo: crónica de una batalla: legado, asedio y política en el trono de la reina Letizia y Felipe VI (enero de 2018). Madril: La Esfera de los Libros.
 Bertsio inprimatua, kartoizko koadernaketa: 360 or.  
 ePub Formatoa. 
 Mobipocket Formatoa. 
 Crónicas de la Corona: 2010-2018 (2018ko urria). Madril: La Esfera de los Libros. 

 Erreferentziak 

 Kanpo estekak 

 Twitter

Kategoria:Cádiztarrak
Kategoria:Espainiako kazetariak
Kategoria:Emakume kazetariak
Kategoria:XX. mendeko emakume kazetariak
Kategoria:XXI. mendeko emakume kazetariak
Kategoria:Emakume idazleak